મધ્ય પ્રદેશમાં વિધાનસભા ચૂંટણી અંગે રાજકારણ ગરમાયુ છે. બધા મુખ્ય દળો પોતપોતાની ચૂંટણી રણનીતિ બનાવવામાં લાગી ગયા છે. એવામાં સત્તાધારી ભાજપ ક્યાં પાછળ રહેવાનુ છે. જો કે ભાજપની ચૂંટણી તૈયારીઓ વચ્ચે એક ચોંકાવનારા સમાચાર આવ્યા છે. જાણકારી મુજબ સત્તાધારી શિવરાજ સરકાર આ વખતે વિધાનસભા ચૂંટણી હારી શકે છે. આનો ખુલાસો સ્ટેટ ઈન્ટેલીજન્સ ડિપાર્ટમેન્ટના રિપોર્ટમાં થયો છે. ઈન્ડિયા ટુડેમાં છપાયેલા સમાચાર મુજબ સ્ટેટ ઈન્ટેલીજન્સ વિભાગના રિપોર્ટમાં જે મુખ્ય વાત સામે આવી છે તે એ જ છે કે આગામી વિધાનસભા ચૂંટણીમાં ભાજપ નહિ પરંતુ કોંગ્રેસ પાર્ટી જીત નોંધાવી શકે છે. માનવામાં આવી રહ્યુ છે કે આ રિપોર્ટના કારણે ભાજપ ઉમેદવારોની પહેલી યાદીમાં 27 હાલના ધારાસભ્યોની ટિકિટ પણ કાપવામાં આવી છે.